smcproject/ml-wiki-sentences huggingface dataset:
എന്നിരുന്നാലും, "ഇന്ത്യയുടെ പരമാധികാരവും അഖണ്ഡതയും, രാജ്യ സുരക്ഷ, വിദേശ രാജ്യങ്ങളുമായുള്ള സൗഹൃദബന്ധം, പൊതു ക്രമം, മര്യാദ സംരക്ഷിക്കൽ, ധാർമ്മികത സംരക്ഷിക്കൽ, അവഹേളനം, കോടതിയലക്ഷ്യം, അപകീർത്തിപ്പെടുത്തൽ , അല്ലെങ്കിൽ കുറ്റകൃത്യത്തിന് പ്രേരണ" എന്നീ കാരണങ്ങളാൽ ഈ സ്വാതന്ത്ര്യം ഉപവകുപ്പിന് കീഴിലുള്ള നിയന്ത്രണങ്ങൾക്ക് വിധേയമാണ്.
ഒഫീഷ്യൽ സീക്രട്ട് ആക്ട്, പ്രിവൻഷൻ ഓഫ് ടെററിസ്റ്റ് ആക്ടിവിറ്റീസ് ആക്റ്റ് (PoTA) പോലുള്ള നിയമങ്ങൾ പത്രസ്വാതന്ത്ര്യം പരിമിതപ്പെടുത്താൻ ഉപയോഗിക്കം.
PoTA പ്രകാരം, ഒരു തീവ്രവാദിയുമായോ തീവ്രവാദി ഗ്രൂപ്പുമായോ സമ്പർക്കം പുലർത്തുന്ന ഒരാളെ ആറ് മാസം വരെ തടവിലാക്കാം.
2006-ൽ PoTA അസാധുവാക്കിയെങ്കിലും ഔദ്യോഗിക രഹസ്യ നിയമം 1923 തുടരുന്നു.
റിപ്പോർട്ടേഴ്‌സ് വിത്തൗട്ട് ബോർഡേഴ്‌സ് (ആർഡബ്ല്യുബി) പുറത്തിറക്കിയ പ്രസ് ഫ്രീഡം ഇൻഡക്‌സ് 2018-ൽ ലിസ്റ്റ് ചെയ്‌ത 180 രാജ്യങ്ങളിൽ 138-ാം റാങ്കിലാണ് ഇന്ത്യ.
പ്രസ് ഫ്രീഡം ഇൻഡക്‌സ് പ്രകാരം, ഇന്ത്യയുടെ പത്രസ്വാതന്ത്ര്യം 2002 ലെ റിപ്പോർട്ട് ചെയ്യപ്പെട്ട രാജ്യങ്ങളിലെ 80-ാം റാങ്ക് മുതൽ തുടർച്ചയായി കുറഞ്ഞുവരുന്നു.
2018-ൽ, ഇന്ത്യയുടെ മാധ്യമ സ്വാതന്ത്ര്യ റാങ്കിംഗ് രണ്ട് സ്ഥാനം കുറഞ്ഞ് 138 ആയി.
തകർച്ച വിശദീകരിക്കുമ്പോൾ ആർഡബ്ല്യുബി, ഹിന്ദു ദേശീയവാദികളുടെ വർദ്ധിച്ചുവരുന്ന അസഹിഷ്ണുതയും ഗൗരി ലങ്കേഷിനെപ്പോലുള്ള മാധ്യമപ്രവർത്തകരുടെ കൊലപാതകങ്ങളും ഉദ്ധരിച്ചു.
2022 ഓഗസ്റ്റിൽ, 100-ലധികം അന്തർദേശീയ എഴുത്തുകാരും കലാകാരന്മാരും ഇന്ത്യയിലെ ആവിഷ്‌കാര സ്വാതന്ത്ര്യത്തിന് നേരെയുള്ള ആക്രമണങ്ങളിൽ ആശങ്ക പ്രകടിപ്പിച്ചു.
ഈ എഴുത്തുകാർ എഴുത്തുകാരുടെ സംഘടനകളായ പെൻ അമേരിക്ക, പെൻ ഇന്റർനാഷണൽ എന്നിവയിൽ ചേർന്ന് ഇന്ത്യൻ പ്രസിഡന്റ് ദ്രൗപതി മുർമുവിന് അയച്ച കത്തിൽ ഒപ്പിടുകയും ജനാധിപത്യ തത്വങ്ങളെ പിന്തുണയ്ക്കാൻ അവരെ പ്രേരിപ്പിക്കുകയും ചെയ്തു.
ഇതും കാണുക ഇന്റർനെറ്റ് സെൻസർഷിപ്പ് ഇന്ത്യയിൽ ഇന്ത്യയുടെ രാഷ്ട്രീയം അവലംബം കൂടുതൽ വായനയ്ക്ക് കാലമർഡ്, ഡോ. ആഗ്നസ്, Freedom of Speech and Offence: Why Blasphemy Laws Are not the Appropriate Response (സംസാര സ്വാതന്ത്ര്യവും കുറ്റവും: എന്തുകൊണ്ട് ദൈവനിന്ദ നിയമങ്ങൾ ഉചിതമായ പ്രതികരണമല്ല), (18 ജൂൺ 2006), www.google.com (ഒരു പിഡിഎഫ് ആയി) ചോപ്ര, ചന്ദ്മൽ, സീതാ റാം ഗോയൽ.
The Calcutta Quran Petition (കൊൽക്കത്ത ഖുറാൻ പെറ്റീഷൻ).
ന്യൂഡൽഹി: വോയ്സ് ഓഫ് ഇന്ത്യ.
കോഹൻ, ഹെൻ‌റി, C.R.S. Report for Congress: Freedom of Speech and Press: Exceptions to the First Amendment (കോൺഗ്രസിനായുള്ള CRS റിപ്പോർട്ട്: ഫ്രീഡം ഓഫ് സ്പീച്ച് ആൻഡ് പ്രസ്സ്: ആദ്യ ഭേദഗതിക്കുള്ള ഒഴിവാക്കലുകൾ), (27 ഓഗസ്റ്റ് 2003), www.google.com (ഒരു pdf ആയി).
എൽസ്റ്റ്, കോയൻറാഡ്.
Negationism in India: concealing the record of Islam (ഇന്ത്യയിലെ നിഷേധവാദം: ഇസ്ലാമിന്റെ രേഖ) മറച്ചുവെക്കൽ.
ISBN 978-8185990958 ലിയാങ്, ലോറൻസ്, Reasonable Restrictions and Unreasonable Speech (ന്യായമായ നിയന്ത്രണങ്ങളും യുക്തിരഹിതമായ സംസാരവും), (2004), www.google.com (ഒരു പിഡിഎഫ് ആയി).
പാണ്ഡെ, ജെഎൻ, Constitutional Law of India (ഇന്ത്യൻ ഭരണഘടനാ നിയമം), 42-ാം പതിപ്പ്.
(2005), സെൻട്രൽ ലോ ഏജൻസി, അലഹബാദ്.
സിംഗ്, എംപി, Constitution of India (ഇന്ത്യൻ ഭരണഘടന), പത്താം പതിപ്പ്.
(2001), ഈസ്റ്റേൺ ബുക്ക് കോ.
, Lko.
അരുൺ ഷൂരി, രാം സ്വരൂപ്, ഗോയൽ, സീതാ റാം.
Freedom of expression: secular theocracy versus liberal democracy (ആവിഷ്‌കാര സ്വാതന്ത്ര്യം: മതേതര ദിവ്യാധിപത്യവും ലിബറൽ ജനാധിപത്യവും).
ISBN 9351365921 ഐ.എസ്.ബി.എൻ 9351365921 ISBN 9789351365921 തിവാരി, ഡോ. മഹേന്ദ്ര, Freedom of press in India: Constitutional Perspectives (ഇന്ത്യയിലെ മാധ്യമ സ്വാതന്ത്ര്യം: ഭരണഘടനാ വീക്ഷണങ്ങൾ), (2006), www.supremecourtcases.com.
രജക്, ബ്രജേഷ്, Pornography Law; XXX Must not be Tolerated (പോണോഗ്രാഫി നിയമം; XXX സഹിക്കരുത്), (2011) യൂണിവേഴ്സൽ ലോ പബ്ലിഷിംഗ് കമ്പനി പ്രൈവറ്റ്.
ലിമിറ്റഡ് ന്യൂ ഡെൽഹി.
അഭിമതം
വാസു പ്രദീപ് രചിച്ച നാടകമാണ് അഭിമതം .
1991-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അഭിമന്യു (വിവക്ഷകൾ)
അഭിമന്യു എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
അഭിമന്യു - മഹാഭാരതത്തിലെ ഒരു കഥാപാത്രം.
അഭിമന്യു (ചലച്ചിത്രം) - 1991-ൽ പുറത്തിറങ്ങിയ മലയാള ചലച്ചിത്രം.
ആർ.കെ. ശ്രീകണ്ഠൻ ഇംഗ്ലീഷ് വിലാസം https://ml.wikipedia.org/wiki/R.
K._Sreekantan
കർണാടകത്തിലെ ശെമ്മാങ്കുടി എന്നറിയപ്പെട്ടിരുന്ന പ്രശസ്തനായ കർണ്ണാടക സംഗീതജ്ഞനായിരുന്നു രുദ്രപട്ടണ കൃഷ്ണശാസ്ത്രി ശ്രീകണ്ഠൻ എന്ന ആർ.കെ. ശ്രീകണ്ഠൻ .
94-ആമത്തെ വയസ്സിൽ ബാംഗ്ലൂർ ശേഷാദ്രിപുരത്ത് വെച്ച് അന്തരിച്ചു.
പുരസ്കാരങ്ങൾ പത്മഭൂഷൺ (1995‌) കേന്ദ്ര സംഗീതനാടക അക്കാദമി പുരസ്‌കാരം കർണാടക സംഗീതനൃത്ത അക്കാദമി പുരസ്‌കാരം കേരളസർക്കാറിന്റെ സ്വാതി പുരസ്‌കാരം ചെമ്പൈ സ്വാമി പുരസ്‌കാരം (2013, സെപ്റ്റംബർ 3) അവലംബങ്ങൾ
ആർ.കെ. മലയത്ത് ഇംഗ്ലീഷ് വിലാസം https://ml.wikipedia.org/wiki/R.
K._Malayath
കേരളത്തിലെ പ്രസിദ്ധനായ ഒരു മജീഷ്യനാണ് രാമകൃഷ്ണൻ മലയത്ത് എന്ന ആർ.കെ. മലയത്ത് .
മലപ്പുറം ജില്ലയിലെ നിലമ്പൂർ സ്വദേശിയാണ് ഇദ്ദേഹം.
ന്യൂ ഇന്ത്യ ഇൻഷുറൻസ് കമ്പനി ഉദ്ദ്യോഗസ്ഥനായിരുന്ന മലയത്ത് സ്വയം വിരമിച്ച് മുഴുവൻ സമയ മജീഷ്യനായി മാറി.
നിലമ്പൂരിൽ മാജിക് സ്കൂളും നടത്തുന്നുണ്ട്.
ഭാര്യ നിർമ്മല.
രാഖിൽ, നികിൽ എന്നിവർ മക്കൾ.
കടുത്ത നിരീശ്വരവാദിയായ ഇദ്ദേഹം അനാചാരങ്ങൾക്കെതിരെ ശബ്ദിച്ചിട്ടുണ്ട്.
പുരസ്കാരങ്ങൾ മികച്ച മജീഷ്യനുള്ള കേരള സംഗീതനാടക അക്കാദമി പുരസ്കാരം - 2011 അവലംബം
ആർ.കെ. റാവു ഇംഗ്ലീഷ് വിലാസം https://ml.wikipedia.org/wiki/Raghunath_Krishna_Rao ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
സ്വാതന്ത്ര സമര സേനാനി, ബഹുഭാഷാ പണ്ഡിതൻ, കേന്ദ്ര സാഹിത്യ അക്കാദമി അവാർഡ് ജേതാവ് എന്നിങ്ങനെ പല രീതിയിൽ പ്രശസ്തനായിരുന്ന വ്യക്തിയാണ് ആർ.കെ. റാവു എന്നറിയപ്പെട്ടിരുന്ന രഘുനാഥ് കൃഷ്ണ റാവു .
ഇദ്ദേഹം സെന്റ് ആൽബർട്സ് കോളേജിലെ ഹിന്ദി വിഭാഗം പ്രഫസറായിരുന്നു.
വിധവാ വിവാഹം നടത്തി ഇദ്ദേഹം കേരളത്തിലെ സാമൂഹിക പരിഷ്കരണ പ്രസ്ഥാനത്തിൽ പങ്കാളിയായിട്ടുണ്ട്.
സ്വാതന്ത്ര സമരത്തിന്റെ ഭാഗമായി ഏഴുമാസം ബാംഗ്ലൂരിൽ ഇദ്ദേഹം ജയിലിലാക്കപ്പെട്ടിരുന്നു.
ഇദ്ദേഹം കൊങ്കണി ഭാഷയിൽ 12 പുസ്തകങ്ങൾ രചിച്ചിട്ടുണ്ട്.
ജ്ഞാനപ്പാനയുടെ കൊങ്കണി വിവർത്തനം തിരുക്കുറളിന്റെ കൊങ്കണി പരിഭാഷ വൈക്കം മുഹമ്മദ് ബഷീറിന്റെ ഏതാണ്ട് എല്ലാ രചനകളും ഇദ്ദേഹം ഗോവയിൽ നിന്നിറങ്ങുന്ന ജാഗ് മാസികയിൽ തർജ്ജമ ചെയ്ത് പ്രസിദ്ധീകരിച്ചിട്ടുണ്ട്.
ഇദ്ദേഹത്തിന്റെ ബഷീർ കൃതികളുടെ തർജ്ജമ കൊങ്കണി സാഹിത്യ അക്കാദമി ബഷീറാല്യോ കനിയോ എന്ന പേരിൽ പ്രസിദ്ധീകരിച്ചിട്ടുണ്ട്.
പുരസ്കാരങ്ങൾ 1991-ൽ രണ്ടിടങ്ങഴിയുടെ കൊങ്കണി തർജ്ജമയ്ക്ക് ( ദോൺ ദാങ്ക്ലി ഭാത് ) ഇദ്ദേഹത്തിന് സാഹിത്യ അക്കാദമി പുരസ്കാരം ലഭിക്കുകയുണ്ടായി.
സ്ഥാനങ്ങൾ കൊങ്കണി ഭാഷാ ഇൻസ്റ്റിറ്റ്യൂട്ട് തലവൻ.
1975-ൽ ഇദ്ദേഹമാണ് കൊങ്കണി ഭാഷാ ഇൻസ്റ്റിറ്റ്യൂട്ട് സ്ഥാപിച്ചത്.
ഭാഷാ ന്യൂനപക്ഷ കമ്മീഷനിൽ അഞ്ചുവർഷം കൊങ്കണി ഭാഷാ പ്രതിനിധി.
ആർ.കെ. ലക്ഷ്മൺ ഇംഗ്ലീഷ് വിലാസം https://ml.wikipedia.org/wiki/R.
K._Laxman
ഇന്ത്യൻ കാർട്ടൂണിസ്റ്റും ഹാസ്യകാരനുമാണ് രാശിപുരം കൃഷ്ണസ്വാമി അയ്യർ ലക്ഷ്മൺ (ജനനം: ഒക്ടോബർ 23, 1924 - മരണം ജനുവരി 26, 2015).
ഇന്ത്യയിലെ എക്കാലത്തെയും മികച്ച കാർട്ടൂണിസ്റ്റായി അദ്ദേഹം പരക്കെ കരുതപ്പെടുന്നു.
ദ് കോമൺ മാൻ എന്ന കാർട്ടൂൺ കഥാപാത്രത്തിന്റെ സൃഷ്ടിയാണ്‌ ലക്ഷ്മണെ ഏറെ പ്രശസ്തനാക്കിയത്.
2005-ൽ പത്മവിഭൂഷൺ നൽകി ഭാരത സർക്കാർ ഇദ്ദേഹത്തെ ആദരിച്ചു.
2015 ജനുവരി 26-ന് അന്തരിച്ചു.
ആദ്യകാലം ജനനം, കുട്ടിക്കാലം
ഇന്നത്തെ കർണ്ണാടക സംസ്ഥാനത്തിന്റെ ഭാഗമായ മൈസൂരിൽ ആണ് ആർ.കെ. ലക്ഷ്മൺ ജനിച്ചത്.
ആറ് ആൺകുട്ടികളിൽ ഏറ്റവും ഇളയവൻ ആയിരുന്നു ലക്ഷ്മൺ.
അദ്ദേഹത്തിന്റെ പിതാവ് ഒരു വിദ്യാലയത്തിലെ പ്രധാനാദ്ധ്യാപകൻ ആയിരുന്നു.
ലക്ഷ്മണിന്റെ മൂത്ത സഹോദരരിൽ ഒരാളായ ആർ.കെ. നാരായൺ ഇന്ത്യയിലെ ഇംഗ്ലീഷ് നോവലിസ്റ്റുകളിൽ പ്രമുഖൻ ആയിരുന്നു.
വായിക്കാൻ തുടങ്ങുന്നതിനു മുൻപേ തന്നെ ലക്ഷ്മൺ സ്ട്രാന്റ് മാഗസിൻ, പഞ്ച്, ബൈസ്റ്റാൻഡർ, വൈഡ് വേൾഡ്, റ്റിറ്റ്-ബിറ്റ്സ്, തുടങ്ങിയ മാസികകളിലെ ചിത്രങ്ങളിൽ മുഴുകിയിരുന്നു.
തൊട്ടുപിന്നാലെ ലക്ഷ്മൺ തന്റെ വീട്ടിലെ തറയിലും മതിലുകളിലും വാതിലുകളിലും വരച്ചുതുടങ്ങി.
പിന്നീട് വിദ്യാലയത്തിലെ അദ്ധ്യാപകരുടെ രേഖാചിത്രങ്ങളും വരച്ചുതുടങ്ങി.
ഒരു അരയാലില വരച്ചതിനു അദ്ധ്യാപകൻ പ്രശംസിച്ചതിനെ തുടർന്ന് ലക്ഷ്മൺ സ്വയം ഒരു വളരുന്ന കലാകാരനായി കരുതിത്തുടങ്ങി.
ലക്ഷ്മണിന്റെ വരകളിലെ മറ്റൊരു ആദ്യകാല സ്വാധീനം ലോകപ്രശസ്ത ബ്രിട്ടീഷ് കാർട്ടൂണിസ്റ്റായ ഡേവിഡ് ലോ ആയിരുന്നു.
ഇടയ്ക്കിടക്ക് ഹിന്ദു ദിനപത്രത്തിൽ ലോവിന്റെ കാർട്ടൂണുകൾ വരാറുണ്ടായിരുന്നു.
(കുറെ കാലം ഡേവിഡ് ലോവീന്റെ ഒപ്പ് ഡേവിഡ് കൌ എന്നായിരുന്നു ലക്ഷ്മൺ തെറ്റി വായിച്ചത്).
ദ് ടണൽ ഓഫ് റ്റൈം എന്ന തന്റെ ആത്മകഥയിൽ ലക്ഷ്മൺ ഇങ്ങനെ പറയുന്നു
എന്റെ ജാലകത്തിനു പുറത്തുള്ള ലോകത്തിൽ എന്നെ ആകർഷിച്ച കാര്യങ്ങളെ ഞാൻ വരച്ചു - ചുള്ളിക്കമ്പുകൾ, ഇലകൾ, പല്ലിപോലുള്ള ഇഴജന്തുക്കൾ, വിറകുകീറുന്ന ജോലിക്കാർ, തീർച്ചയായും, പല പല ഭാവങ്ങളിൽ എതിരേയുള്ള കെട്ടിടങ്ങൾക്കു മുകളിൽ ഇരിക്കുന്ന കാക്കകൾ
—  R. K. Laxman
തന്റെ പ്രദേശത്തെ "റഫ് റ്റഫ് ആന്റ് ജോളി" എന്ന ക്രിക്കറ്റ് ടീമിന്റെ ക്യാപ്റ്റൻ ആയിരുന്നു ലക്ഷ്മൺ.
"ഡോഡു ദ് മണി മേക്കർ", "ദ് രാഗ ക്രിക്കറ്റ് ക്ലബ്" എന്നീ നാരായണന്റെ കഥകൾക്ക് പ്രചോദനം ഇതായിരുന്നു.
തന്റെ പിതാവിനു പക്ഷാഘാതം പിടിപെട്ടതും ഒരു വർഷത്തിനു ശേഷം അദ്ദേഹം മരിച്ചതും താരതമ്യേന ശാന്തമായ ലക്ഷ്മണിന്റെ ബാല്യത്തെ പിടിച്ചുലച്ചു.
എന്നാലും വീട്ടിലെ മുതിർന്നവർ ഉത്തരവാദിത്തം ഏറ്റെടുത്ത് ലക്ഷ്മണെ പഠിക്കുവാൻ വിട്ടു.
ദ് കോമൺ മാൻ ദ് കോമൺ മാൻ, ആർ.കെ. ലക്ഷ്മണിന്റെ പ്രശസ്ത കാർട്ടൂൺ കഥാപാത്രം
ആർ. കെ. ലക്ഷ്മണിന്റെ ഏറ്റവും പ്രശസ്തമായ സൃഷ്ടിയാണ് ദ കോമൺ മാൻ .
അരനൂറ്റാണ്ടോളം സാധാരണ ജനങ്ങളുടെ പ്രതീക്ഷകളും, ആശകളും, നിരാശകളും, പ്രശ്നങ്ങളും ദുരിതങ്ങളും ലക്ഷ്മൺ ഈ കാർട്ടൂൺ കഥാപാത്രം മുഖാന്തരം യു സെഡ് ഇറ്റ് എന്ന ടൈംസ് ഓഫ് ഇന്ത്യ കാർട്ടൂൺ സ്ട്രിപ്പിലൂടെ ദിവസവും ജനങ്ങളുടെ മുന്നിൽ എത്തിച്ചു.
1951-ൽ ആണ് ഈ കാർട്ടൂണിന്റെ ജനനം.
ഈ കാർട്ടൂൺ തുടങ്ങുന്ന കാലത്ത്, ഭാരതത്തിലെ വിവിധ സംസ്ഥാനങ്ങളും അവയുടെ സംസ്കാരങ്ങളും ഈ കാർട്ടൂണിലൂടെ കാണിക്കാനായിരുന്നു ലക്ഷ്മണിന്റെ ശ്രമം.
ദിവസവും ഓരോ കാർട്ടൂൺ വരക്കേണ്ടതിന്റെ തിരക്കുമൂലം പലപ്പോഴും കാർട്ടൂണിൽ മുഖ്യകഥാപാത്രങ്ങൾക്കൊഴിച്ച് മറ്റാരെയും വരയ്ക്കാൻ അദ്ദേഹത്തിന് കഴിഞ്ഞിരുന്നില്ല.
അങ്ങനെയാണ് ഒരു കഥാപാത്രം മാത്രം സ്ഥിരമായി പിന്നണിയിൽ വരുന്ന രീതിയിൽ അദ്ദേഹം വരയ്ക്കാൻ തുടങ്ങിയത്.
ഈ കഥാപാത്രമാണ് ദ കോമൺ മാൻ .
കാർട്ടൂണിലെ മറ്റ് കഥാപാത്രങ്ങളുടെ സംഭാഷണം ശ്രദ്ധിക്കുക എന്നതിൽ കവിഞ്ഞ് ഈ കഥാപാത്രത്തിന് സ്വന്തമായി സംഭാഷണം ഒന്നും ഉണ്ടായിരുന്നില്ല.
ഈ രീതി ഇന്നും തുടരുന്നു.
1988-ൽ ദ ടൈംസ് ഓഫ് ഇന്ത്യയുടെ 150-ആം വാർഷികത്തിന് ഭാരത സർക്കാർ പുറത്തിറക്കിയ പ്രത്യേക തപാൽ സ്റ്റാമ്പിൽ ഇടം പിടിച്ച്, ഈ പത്രത്തിന്റെ മുഖ്യ ആകർഷണം താനാണെന്ന് കോമൺ മാൻ തെളിയിച്ചു.
പൂനെയിലുള്ള സിംബയോസിസ് ഇൻസ്റ്റിറ്റ്യൂട്ടിൽ പത്ത് അടി പൊക്കമുള്ള ഒരു പിത്തളയിൽ നിർമ്മിച്ച പ്രതിമയും ഉണ്ട് കോമൺ മാനിന്റേതായി.
2005-ൽ എയർ ഡെക്കാൻ ചെലവു കുറഞ്ഞ എയർലൈൻ തുടങ്ങിയപ്പോൾ തങ്ങളുടെ ചിഹ്നമായി തിരഞ്ഞെടുത്തതും ഈ കോമൺ മാനിനെയാണ്.
മറ്റ് സൃഷ്ടികൾ ആർ.കെ. നാരായണന്റെ മാൽഗുഡി ഡേയ്സ് എന്ന പുസ്തകത്തിനുവേണ്ടി ആർ.കെ. ലക്ഷ്മൺ വരച്ച ചിത്രം - ഇത് പുസ്തകത്തിന്റെ പുറംചട്ടയിൽ ഉപയോഗിക്കപ്പെട്ടു
പുസ്തകങ്ങൾക്കായും ലക്ഷ്മൺ ചിത്രങ്ങൾ വരയ്ക്കാറുണ്ടായിരുന്നു.
ഇതിൽ ഏറ്റവും പ്രസിദ്ധമായത് തന്റെ സഹോദരനായ ആർ.കെ. നാരായണിന്റെ പുസ്തകമായ മാൽഗുഡി ഡേയ്സിനു വേണ്ടി വരച്ച ചിത്രങ്ങളായിരുന്നു.
ഈ പുസ്തകം പിന്നീട് ശങ്കർ നാഗ് ഒരു സീരിയൽ ആക്കുകയുണ്ടായി.
ഏഷ്യൻ പെയിന്റ്സിന്റെ ഭാഗ്യചിഹ്നമായ ഗട്ടുവിനെ വരച്ചതും ലക്ഷ്മണാണ്.
ലക്ഷണിന്റെ കാർട്ടൂണുകൾ മിസ്റ്റർ ആന്റ് മിസ്സിസ് 55 എന്ന ഹിന്ദി സിനിമയിലും കാമരാജ് എന്ന തമിഴ് സിനിമയിലും പ്രത്യക്ഷപ്പെട്ടിരുന്നു.
വര കൂടാതെ ചില നോവലുകളും ലക്ഷ്മൺ പ്രസിദ്ധീകരിക്കുകയുണ്ടായി.
പുരസ്കാരങ്ങൾ ബി.ഡി. ഗോയങ്ക അവാർഡ് - ഇന്ത്യൻ എക്സ്പ്രസ് ദുർഗ്ഗാ രത്തൻ ഗോൾഡ് മെഡൽ - ഹിന്ദുസ്ഥാൻ റ്റൈംസ് പത്മഭൂഷൺ - ഭാരത സർക്കാർ പത്മവിഭൂഷൺ - ഭാരത സർക്കാർ 2005-ൽ നൽകി ആദരിച്ചു പത്രപ്രവർത്തനം, സാഹ്ത്യം, സര്ഗ്ഗ സം‌വാദ കലകൾ എന്നിവയ്ക്കുള്ള റാമോൺ മാഗ്സസെ അവാർഡ് - 1984 A tribute to the late R. K. Laxman by cartoonist Shekhar Gurera കുടുംബം
ബാലസാഹിത്യകാരിയായ കമലയാണ് ഭാര്യ.
പുറത്തേക്കുള്ള കണ്ണികൾ ലക്ഷ്മണിന്റെ ചിത്രവും വാർത്തയും Archived 2008-01-20 at the Wayback Machine .
അവലംബം ↑ Laxman's-eye view Archived 2007-10-10 at the Wayback Machine .
Frontline Magazine - July 18 - 31, 1998 ↑ {{ cite news }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) CS1 maint: bot: original URL status unknown ( link ) ↑ Laxman 1998 , പുറം.
4 harvnb error: no target: CITEREFLaxman1998 ( help ) ↑ Laxman 1998 , പുറം.
8 harvnb error: no target: CITEREFLaxman1998 ( help ) ↑ Laxman 1998 , പുറം.
11-15 harvnb error: no target: CITEREFLaxman1998 ( help ) ↑ Laxman 1998 , പുറം.
25 harvnb error: no target: CITEREFLaxman1998 ( help ) ↑ Laxman 1998 , പുറം.
24 harvnb error: no target: CITEREFLaxman1998 ( help ) ↑ Laxman 1998 , പുറം.
23-24 harvnb error: no target: CITEREFLaxman1998 ( help ) ↑ Laxman 1998 , പുറം.
29-32 harvnb error: no target: CITEREFLaxman1998 ( help )
ആർ.കെ. ശേഖർ ഇംഗ്ലീഷ് വിലാസം https://ml.wikipedia.org/wiki/R.
രാജഗോപാൽ കുലശേഖർ ( ആർ.കെ. ശേഖർ ; 1933 ജൂൺ 21 – 1976 സെപ്റ്റംബർ 30) മലയാളത്തിലെ പ്രശസ്ത ചലച്ചിത്രസംഗീത സംവിധായകനായിരുന്നു.
23 മലയാളചിത്രങ്ങൾക്കും നിരവധി തമിഴ് ചിത്രങ്ങൾക്കും അദ്ദേഹം ഈണം പകർന്നിട്ടുണ്ട്.
ഇതിനു പുറമേ നൂറുകണക്കിന് ചിത്രങ്ങൾക്ക് മ്യൂസിക് കണ്ടക്ടറായും അറേയ്ഞ്ചറായും പ്രവർത്തിച്ചു.
ലോകത്തിലെ ഏറ്റവും പ്രഗല്ഭ സംഗീതജ്ഞനായി വിലയിരുത്തപ്പെടുന്ന എ.ആർ. റഹ്‌മാൻ മകനാണ്.
ചെന്നൈക്കടുത്ത് കിഴാനൂരില് 1933 ജൂൺ 21ന് ജനിച്ചു.
പിന്നീടങ്ങോട്ട് 22 സിന ടാക്സികാർ, യുദ്ധഭൂമി, തിരുവാഭരണം, താമരഭരണി എന്നീ ചിത്രങ്ങളിലെ ഗാനങ്ങൾ ഏറെ ശ്രദ്ധിക്കപ്പെട്ടു.
ഗാനങ്ങളെക്കാൾ ഹോളിവുഡ് നിലവാരം പുലർത്തിയ പശ്ചാത്തലസംഗീതമാണ് അദ്ദേഹത്തെ ശ്രദ്ധേയനാക്കിയത്.
1977ലെ ചോറ്റാനിക്കര അമ്മയായിരുന്നു അവസാന സിനിമ.
ഈ സിനിമ റിലീസായ ദിവസം തന്നെയായിരുന്നു ശേഖറിന്റെ മരണം, നാൽപ്പത്തിമൂന്നാം വയസിൽ.
പ്രശസ്തിയുടെ കൊടുമുടിയിൽ നിൽക്കുമ്പോഴായിരുന്നു ഇത്.
ref "Rahman: I was forced to become a musician" /ref കുടുംബം
മുപ്പത്തൊന്നാം വയസിൽ വിവാഹം.
ഭാര്യ കസ്തൂരി.
റഹ്‌മാനുൾപ്പെടെ നാലു മക്കൾ.
മൂത്ത മകൾ എ. ആർ. റയിഹാനയും ഗായികയും സംഗീതസംവിധായികയുമാണ്.
ശേഖറിന്റെ മരണശേഷം ഇസ്‌ലാം മതം സ്വീകരിച്ച കസ്തൂരി തന്റെ പേര് കരീമാ ബീഗം എന്നാക്കി.
ദിലീപ് എന്നായിരുന്നു ഇസ്ലാം മതം സ്വീകരിക്കും മുമ്പ് റഹ്മാന്റെ പേര്.
അവലംബം ↑ ↑ "ഒരച്ഛൻ വിജയിച്ചുകൊണ്ടേയിരിക്കുന്നു"
ആർ.കെ. ഷണ്മുഖം ചെട്ടി ഇംഗ്ലീഷ് വിലാസം https://ml.wikipedia.org/wiki/R.
K._Shanmugam_chetty
സ്വതന്ത്ര ഭാരതത്തിന്റെ ആദ്യ ധനകാര്യമന്ത്രിയും നിയമജ്ഞനും സാമ്പത്തിക വിദഗ്ദ്ധനും ആയിരുന്നു ആർ.കെ. ഷണ്മുഖം ചെട്ടി (17 ഒക്ടോബർ 1892 - 5 മെയ് 1953).
1947 മുതൽ 1949 വരെ ഇന്ത്യയുടെ ധനകാര്യമന്ത്രി എന്ന പദവിയിൽ ഇരുന്ന സർ ആർ കെ ഷണ്മുഖം ചെട്ടി തമിഴ്നാട്ടിലെ കോയമ്പത്തൂരിൽ ജനിച്ചു.
മദ്രാസ് ക്രിസ്ത്യൻ കോളേജിലും മദ്രാസ് ലോ കോളേജിലുമായി വിദ്യാഭ്യാസം നേടി.
ഇൻഡ്യൻ നാഷണലിസ്റ്റ് സ്വരാജ് പാർട്ടിയിലും ബ്രിട്ടിഷ് അനുകൂലമായിരുന്ന ജസ്റ്റിസ് പാർട്ടിയിലും പ്രവർത്തിച്ച് രാഷ്ട്രീയത്തിലെത്തി.
1935 മുതൽ 1941 വരെ കൊച്ചി നാട്ടുരാജ്യത്തിലെ ദിവാൻ ആയിരുന്നു.
കൊച്ചി തുറമുഖത്തിന്റെ ഉന്നതിക്കു വേണ്ടി അക്കാലത്ത് പരിശ്രമിച്ചു.
കൊച്ചിയെ അറബിക്കടലിന്റെ റാണി എന്ന് വിശേഷിപ്പിച്ചത്  സർ ആർ കെ ഷണ്മുഖം ചെട്ടി ആയിരുന്നു.
അവലംബം അധിക വായനയ്ക്ക് Business Legends by Gita Piramal (1998) - Published by Viking Penguin India.
T. Praskasam by P. Rajeswara Rao under National Biography Series published by the National Book Trust, India (1972).
ആർ.ഡി.എ ഇംഗ്ലീഷ് വിലാസം https://ml.wikipedia.org/wiki/Dietary_Reference_Intake
പ്രതിദിനം മനുഷ്യശരീരം പ്രവർത്തിക്കുന്നതിന് വൈദ്യശാസ്ത്രലോകം നിഷ്കർഷിക്കുന്ന പോഷകമൂല്യമാണ് ആർ.ഡി.എ അഥവാ റെക്കമെൻഡഡ് ഡെയ്ലി അലവൻസ്.
മാംസ്യം, അമിനോഅമ്ലങ്ങൾ, ജീവകങ്ങൾ, ധാതുക്കൾ എന്നിവ എത്ര അളവിൽ ഭക്ഷണത്തിൽ ഉൾപ്പെടുത്തണമെന്ന് ഇത് കാണിച്ചുതരുന്നു.
ഗ്രാം, മില്ലീ ഗ്രാം, മൈക്രോഗ്രാം എന്നീ യൂണിറ്റുകളിലാണ് ഇത് പ്രസ്താവിക്കുന്നത്.
പോഷകങ്ങളും പ്രതിദിനആവശ്യവും താഴെ പട്ടികയിൽ ചേർത്തിരിക്കുന്നു.
പോഷകം പ്രതിദിന അളവ് മാംസ്യം മുതിർന്നവരിൽ
പുരുഷൻ- 1 g/kg സ്ത്രീ- 1 g/kg കുട്ടികൾ
ശിശുക്കൾ- 2.4 g/kg പത്തുവയസ്സുള്ള കുട്ടികൾ- 1.75 g/kg ആൺകുട്ടികൾ- 1.6 g/kg പെൺകുട്ടികൾ- 1.4 g/kg ഗർഭിണികളിലും മുലയൂട്ടുന്നവരിലും
ഗർഭിണികൾ- 2 g/kg മുലയൂട്ടുന്നവർ- 2.5 g/kg അവലംബം
ആർ.കെ. ഫിലിംസ്
പ്രശസ്ത ബോളിവുഡ് നടൻ രാജ് കപൂർ സ്ഥാപിച്ച ഒരു ചലച്ചിത്ര നിർമ്മാണ കമ്പനിയാണ് ആർ.കെ. ഫിലിംസ് (ഹിന്ദി: आर.के. फिल्म्स).
മുംബൈയിലെ ചെമ്പൂർ എന്ന സ്ഥലത്ത് സ്ഥിതി ചെയ്യുന്ന ആർ.കെ. സ്റ്റുഡിയോ (ഹിന്ദി: आर.के. स्टूडियो) ആണ് ഈ കമ്പനിയുടെ ആസ്ഥാനം .
സാമൂഹ്യവിമർശനവും സാമൂഹിക ഭിന്നതകൾക്കിടയിൽ നിന്നുള്ള പ്രണയകഥകളുമാണ് പൊതുവേ ആർ.കെ. ഫിലിംസ് ചിത്രങ്ങളുടെ പ്രമേയം.
ഇന്ത്യ സ്വാതന്ത്ര്യം നേടി ഒരു വർഷം കഴിഞ്ഞ് 1948 ലാണ് ഇത് സ്ഥാപിതമായത്.
1948 ൽ പുറത്തിറങ്ങിയ ആദ്യചിത്രമായ ആഗ് (1948) ബോക്സ് ഓഫീസിൽ മികച്ച പ്രകടനം കാഴ്ചവെയ്ക്കാൻ കഴിഞ്ഞില്ല.
തുടർന്ന് ആവാര (1951), ശ്രീ 420 (1955), രാം തേരി ഗംഗാ മൈലി (1985) തുടങ്ങിയ പ്രശസ്തചിത്രങ്ങൾ ആർ. കെ. സ്റ്റുഡിയോയിൽ നിന്നും പുറത്തിറങ്ങി .
രാജ് കപൂറിന്റെ മരണശേഷം 1996 ൽ രാജീവ് കപൂർ ‘പ്രേം ഗ്രന്ഥ്’ എന്ന ചിത്രം സംവിധാനം ചെയ്തു.
തുടർന്ന് 1999 ൽ ഋഷി കപൂർ സംവിധാനം ചെയ്ത ‘ആ അബ് ലൗട്ട് ചലേ’ ആണ് ആർ.കെ. ഫിലിംസിന്റെ ബാനറിൽ അവസാനം പുറത്തിറങ്ങിയ ചിത്രം.
2017 സെപ്റ്റംബർ 17-ന് സൂപ്പർ ഡാൻസർ 2 എന്ന റിയാലിറ്റി ഷോയുടെ ചിത്രീകരണസമയത്ത് ആർ.കെ സ്റ്റുഡിയോയിൽ  ഒരു വൻ അഗ്നിബാധ ഉണ്ടായി .
ആളപായമുണ്ടായില്ലെങ്കിലും സ്റ്റുഡിയോയുടെ പ്രധാന ഭാഗങ്ങൾ മാത്രമല്ല പഴയകാലചിത്രങ്ങളുടെ സ്മരണികകളായി സൂക്ഷിച്ചിരുന്ന വിലപിടിപ്പുള്ള അനേകം വസ്തുക്കളും കത്തിനശിച്ചു.
നർഗീസ് , വൈജയന്തിമാല , ഐശ്വര്യ റായ് തുടങ്ങിയവർ ഉപയോഗിച്ച വേഷങ്ങൾ മേരാ നാം ജോക്കർ എന്ന ചിത്രത്തിലെ മുഖം മൂടി, ആവര, സംഗം, ബോബി എന്നീ ചിത്രങ്ങളിലെ പിയാനോ എന്നിവ കൂടാതെ നിരവധി ആഭരണങ്ങളും മറ്റും അഗ്നിബാധയിൽ നഷ്ടപ്പെട്ടു.
ആർ.കെ. ശ്രീറാംകുമാർ
കർണാടക സംഗീതരംഗത്തെ ഒരു വയലിനിസ്റ്റ് ആണ് ആർ‌ കെ ശ്രീരാംകുമാർ (ജനനം: ഒക്ടോബർ 4, 1966).
കർണാടകത്തിലെ രുദ്രപട്ടണം കുടുംബത്തിൽ നിന്നുള്ളയാളാണ് അദ്ദേഹം.
വയലിനിസ്റ്റ് ആർ കെ വെങ്കടരാമ ശാസ്ത്രിയുടെ ചെറുമകനും ആർ കെ ശ്രീകണ്ഠന്റെ ചെറുമകനുമാണ്.
1966 ഒക്ടോബർ 4 ന് കുസുമ കൃഷ്ണമൂർത്തിയുടെയും ആർ‌വി കൃഷ്ണമൂർത്തിയുടെയും മകനായി ആർ‌കെ ശ്രീരാംകുമാർ ജനിച്ചു.
ആർ‌കെ ശ്രീകാന്തന്റെ സഹോദരനും ഗുരുവുമായ വയലിനിസ്റ്റ് ആർ‌കെ വെങ്കടരാമ ശാസ്ത്രിയായിരുന്നു അദ്ദേഹത്തിന്റെ മുത്തച്ഛൻ.
സാവിത്രി സത്യമൂർത്തിയിൽ നിന്ന് പ്രാഥമിക പരിശീലനവും മുത്തച്ഛനായ ആർ കെ വെങ്കടരാമ ശാസ്ത്രിയുടെ കീഴിൽ ഉപരിപഠനവും നടത്തി.
ഡി കെ ജയരാമന്റെ കീഴിൽ വായ്പ്പാട്ടിൽ പരിശീലനം നേടിയ അദ്ദേഹം ഇപ്പോൾ വി വി സുബ്രഹ്മണ്യത്തിൽ നിന്ന് മാർഗനിർദേശം സ്വീകരിക്കുന്നു.
ശ്രീരാംകുമാർ തമിഴ്‌നാട്ടിലെ ചെന്നൈയിലെ പത്മ ശേഖാദ്രി ബാല ഭവൻ സ്‌കൂളിൽ പഠിച്ചതാണ്.
സോളോ കച്ചേരികൾക്ക് പുറമെ ഡി കെ ജയരാമൻ , ഡി കെ പട്ടമ്മാൾ , എം എസ് സുബ്ബലക്ഷ്മി , കെ വി നാരായണസ്വാമി , ശെമ്മങ്കുടി ശ്രീനിവാസ അയ്യർ , ടി. ബ്രിന്ദ , ടി. വിശ്വനാഥൻ, എസ് ബാലചന്ദർ എന്നിവരുടെ ക്ച്ചേരികൾക്ക് പക്കവാദ്യം വായിച്ചിട്ടുണ്ട്.
രണ്ട് പതിറ്റാണ്ടിലേറെ നീണ്ട ഈ കരിയറിൽ, ത്യാഗരാജ ആസ്ഥാന ഉത്സവം, മദ്രാസ് മ്യൂസിക് അക്കാദമി, ഷൺമുഖാനന്ദസംഗീതസഭ, സംഗീത നാടക് അക്കാദമി, ഐസിസിആർ, ഐടിസി സംഗീത സമ്മേളൻ, രാജീവ് ഗാന്ധി ഫൗണ്ടേഷൻ, ഓൾ ഇന്ത്യ റേഡിയോ, ദൂരദർശൻ എന്നിവയിലെല്ലാം കച്ചേരികൾ നടത്തി.
ന്യൂദൽഹിയിലെ രാഷ്ട്രപതി ഭവനിലും 1988 ൽ ഗീത രാജശേഖറിനോടും 1995 ൽ ശെമ്മങ്കുഡി ശ്രീനിവാസ അയ്യറിനോടും ഒപ്പം അന്നത്തെ പ്രധാനമന്ത്രി രാജീവ് ഗാന്ധിയുടെയും അന്നത്തെ രാഷ്ട്രപതികളായ ആർ. വെങ്കടരാമൻ , ശങ്കർ ദയാൽ ശർമ എന്നിവരുടെയും സാന്നിധ്യത്തിൽ അദ്ദേഹം കച്ചേരികൾ നടത്തി.
ഗീത രാജശേഖർ, വിജയ് ശിവ, സഞ്ജയ് സുബ്രഹ്മണ്യൻ , കെ.വി. നാരായണസ്വാമി , എസ് ബാലചന്ദർ , ടി.എൻ ശേഷഗോപാലൻ , എൻ രവികിരൺ, പി ഉണ്ണികൃഷ്ണൻ , ടി എം കൃഷ്ണ എന്നിവർക്കെല്ലാം ഒപ്പം അദ്ദേഹം യുഎസ്എ, ഓസ്ട്രേലിയ, കാനഡ, യുകെ, യൂറോപ്പ്, സിംഗപ്പൂർ, മലേഷ്യ, മൗറീഷ്യസ്, ശ്രീലങ്ക, മസ്കറ്റ്, എന്നിവിടങ്ങളിലെല്ലാം പലക്കും പക്കവാദ്യമായി വയലിൻ വായിച്ച് പര്യടനം നടത്തി.
പാരീസിലെ തിയേറ്റർ ഡി ലാ വില്ലെക്കായി സഞ്ജയ് സുബ്രഹ്മണ്യനോടൊപ്പം അദ്ദേഹം കച്ചേരി നടത്തി.
സ്വകാര്യ ജീവിതം ശ്രീരാംകുമാർ ഭാര്യ അഖിലയ്‌ക്കൊപ്പം
മദ്രാസ് യൂണിവേഴ്‌സിറ്റിയിൽ നിന്ന് മാത്തമാറ്റിക്‌സിൽ ബിരുദധാരിയാണ് ശ്രീരാംകുമാർ.
തമിഴ്‌നാട്ടിലെ ചെന്നൈയിൽ വയലിനും കർണാടക സ്വര സംഗീതവും പഠിപ്പിക്കുന്നു.
ഒഴിവുസമയങ്ങളിൽ നിരവധി സംഗീതകച്ചേരികൾ അദ്ദേഹം പതിവായി നടത്തുകയും നിരവധി പ്രമുഖ കലാകാരന്മാർക്ക് ഒപ്പം വർഷം തോറും ലോകം ചുറ്റുകയും ചെയ്യുന്നു.
ഡി കെ പട്ടമ്മൾ , എം എസ് സുബ്ബലക്ഷ്മി എന്നിവരെ തന്റെ ഗുരുക്കളായി അദ്ദേഹം കണക്കാക്കുന്നു.
2009 ഫെബ്രുവരിയിൽ ശ്രീരാംകുമാർ ഭാര്യ അകിഖിലയെ വിവാഹം കഴിച്ചു.
ആർ.ഡി.എക്സ് ഇംഗ്ലീഷ് വിലാസം https://ml.wikipedia.org/wiki/RDX
സ്ഫോടനത്തിന്‌ ഉപയോഗിക്കുന്ന രാസവസ്തുവാണ്‌ ആർ.ഡി.എക്സ് .
പൂർണ്ണനാമം റിസർച്ച് ഡിപ്പാർട്ട്‌മെന്റ് എക്സ്പ്ലോസീവ് പ്ലാസ്റ്റിക് സാങ്കേതികനാമം
ട്രൈനൈട്രനെൻ എന്നാണ് ഈ മാരക സ്ഫോടകവസ്തുവിൻറെ സാങ്കേതിക നാമം രാസനാമം
C 3 H 6 N 6 O 6 {\displaystyle C_{3}H_{6}N_{6}O_{6}} രാസ നാമം രാസപദാർത്ഥം
സൈക്ലൊ ട്രൈമീതലൈൻ ആണ് രാസപദാർത്ഥം
ഈ രാസപദാർത്ഥം ഒളിപ്പിച്ച് കടത്തുമ്പോൾ പ്ലാസ്റ്റിക് മെറ്റീരിയലായതു കൊണ്ട് മെറ്റൽ ഡിറ്റക്റ്ററിന് തിരിച്ചറിയാൻ കഴിയില്ല.
അതിവേഗതീവണ്ടികൾ ഇംഗ്ലീഷ് വിലാസം https://ml.wikipedia.org/wiki/High_Speed_Train ജാപ്പാനിൽ അതിവേഗതീവണ്ടികൾ സ്റ്റേഷനിൽ നിർത്തിയിട്ടിരിക്കുന്നു, 2012 ഒക്ടോബറിലെ ചിത്രം
മണിക്കൂറിൽ 200ഉം അതിൽക്കൂടുതലും കിലോമീറ്റർ വേഗതയിൽ ഓടുന്ന തീവണ്ടികളെ അതിവേഗതീവണ്ടികൾ എന്നു പറയുന്നു.
ജപ്പാനിലെ ഷിൻകാൻസെൻ, ചൈനയിലെ സി.ആർ.എച്., ഇംഗ്ലണ്ടിലെ ക്ലാസ് 395, സ്പെയിനിലെ ഏവ് തുടങ്ങിയവ ഇക്കൂട്ടത്തിൽ പെടുന്നു.
ഇവയെ ബുള്ളറ്റ് തീവണ്ടികൾ എന്നും പറയാറുണ്ട്.
ജപ്പാനിലാണ് ഇത്തരം വണ്ടികൾ ആദ്യമായി പാളത്തിലിറക്കപ്പെട്ടത്.
ഈ പദ്ധതിയുടെ പ്രാരംഭകാലത്ത് ജാപ്പാൻ സർക്കാർ അതിനെ ബുള്ളറ്റ് തീവണ്ടികൾ എന്നർത്ഥം വരുന്ന ഒരു ജാപ്പനീസ് പേരിട്ട് വിളിച്ചിരുന്നു.
തുടർന്ന് ആഗോളവ്യാപകമായി ബുള്ളറ്റ് തീവണ്ടി എന്ന പേർ ഉപയോഗിക്കാൻ തുടങ്ങി.
ഇന്റർനാഷണൽ യൂണിയൻ ഓഫ് റെയിൽവേയ്സിന്റെ  നിബന്ധനകൾ പ്രകാരം 250 കി.
/മ യിൽ കൂടുതൽ വേഗത്തിലോടുന്ന വണ്ടികളോ, 200 കി.
/മ യിൽ കൂടുതൽ വേഗത്തിലോടാൻ പാകത്തിൽ മെച്ചപ്പെടുത്തിയ റെയിൽപ്പാതകളിൽ ആ വേഗത്തിൽ ഓടുന്ന വണ്ടികളോ ആണ് അതിവേഗതീവണ്ടികളായി കണക്കാക്കപ്പെടുന്നത് നിർമ്മാതാക്കൾ
അന്താരാഷ്ട്രതലത്തിൽ ഹിറ്റാച്ചി, ആൽസ്തോം, സീമെൻസ്, ബൊംബാർഡിയർ, കാവസാക്കി തുടങ്ങിയ കമ്പനികൾ അതിവേഗതീവണ്ടികൾ വികസിപ്പിച്ചെടുത്ത് വിപണനം ചെയ്യുന്നുണ്ട്.
പ്രത്യേകതകൾ പാളങ്ങളുടെ വിന്യാസത്തിൽ വളവുകളുടെ അർദ്ധവ്യാസം കൂടിയിരിക്കണം.
വേഗത്തിൽ വളവുകൾ തിരിയുമ്പോൾ വണ്ടികൾ പാളം തെറ്റാതിരിക്കാനാണ് ഇത്.
പാളങ്ങൾ സാധാരണയായി കമ്പിവേലിക്കെട്ടിനകത്തായിരിക്കും.
മൃഗങ്ങളും മറ്റും പാളത്തിൽ പെട്ട് അപകടമുണ്ടാകാതിരിക്കാനാണ് ഇങ്ങനെ ചെയ്യുന്നത്.
അവക്ക് സാധാരണ തീവണ്ടികളേക്കാൾ കൂടുതൽ ചരിവുള്ള കയറ്റങ്ങൾ കയറിപ്പോകാനാകും.
സിഗ്നലിങ് സംവിധാനങ്ങൾ കുറേക്കൂടി കൃത്യവും കാര്യക്ഷമതയുള്ളതുമായിരിക്കണം.
ലവൽ ക്രോസിങ്ങുകൾ ഉണ്ടാകാൻ പാടില്ല.
മേൽപ്പാലങ്ങളിൽ നിന്ന് പാളത്തിലേക്ക് വസ്തുക്കൾ വന്നുവീഴുമ്പോൾ അറിയാൻ പ്രത്യേക സെൻസറുകൾ സ്ഥാപിക്കണം.
ആറോ എട്ടോ യാത്രാബോഗികൾ മാത്രമേ ഓരോ വണ്ടിയിലും ഉണ്ടാകൂ.
അതിവേഗറെയിൽപ്പാതകൾ തമ്മിൽ കടന്നുപോകുന്നിടത്ത് തുരങ്കങ്ങളോ മേൽപ്പാലങ്ങളോ വേണ്ടിവരും .
വിവിധ രാജ്യങ്ങളിൽ ജാപ്പാനിൽ
ജപ്പാനിലെ അതിവേഗതീവണ്ടിശൃംഖലയാണ് ഷിൻകാൻസെൻ.
ഇവിടെ ഇതുവരെ പ്രാവർത്തികമായ എറ്റവും കൂടിയ വേഗം, മണിക്കൂറിൽ 320കിലോമീറ്റർ ആണ്.
എന്നാൽ ഇതേ സ്ഥാപനം 1996ൽ മണിക്കൂറിൽ 446കിലോമീറ്റർ വേഗതയുള്ള വണ്ടികളും മണിക്കൂറിൽ 581 കിലോമീറ്റർ വേഗതയുള്ള മാഗ് ലെവ് വണ്ടികളും പരീക്ഷിക്കുകയുണ്ടായി.
സ്പെയിനിൽ സ്പെയിനിലെ അതിവേഗതീവണ്ടി - ഏവ്
യൂറോപ്പിൽ എറ്റവും കൂടുതൽ ദൂരം അതിവേഗതീവണ്ടികളോടുന്നത് സ്പെയിനിലാണ്.
സ്പാനിഷ് അതിവേഗതീവണ്ടിശൃംഖലയെ അവരുടെ ഭാഷയിൽ ഏവ് (AVE - Alta Velocidad Espanola) എന്നു വിളിക്കുന്നു.
ഏവ് എന്ന വാക്കിന് ആ ഭാഷയിൽ പക്ഷി എന്നും അർത്ഥമുണ്ട്.
മണിക്കൂറിൽ 310കിലോമീറ്റർ വേഗതയിൽ 3100ഓളം കിലോമീറ്റർ നീളത്തിൽ ഇത് ഓടിക്കപ്പെടുന്നു.
ഇവിടെ വേഗത താരതമ്യേന കുറഞ്ഞ തീവണ്ടികളും ഏവ് വണ്ടികളും ഒരേ പാളങ്ങൾ ഉപയോഗിക്കുന്നു.
മാഡ്രിഡിൽ നിന്ന് സെവില്ലിലേക്കുള്ള ഇതിന്റെ യാത്ര പരസ്യപ്പെടുത്തിയതിനേക്കാൾ അഞ്ചു മിനിട്ടിൽ കൂടുതൽ വൈകുകയാണെങ്കിൽ യാത്രക്കാർക്ക് ടിക്കറ്റ് ചാർജ് മടക്കി നൽകാറുണ്ടത്രേ .
ബ്രിട്ടനിൽ ബ്രിട്ടനിലെ ക്ലാസ് 395 വണ്ടികളിലൊന്നിന്റെ ഉൾവശം
ബ്രിട്ടനിലെ അതിവേഗതീവണ്ടികളെ ക്ലാസ് 395 എന്നാണ് പൊതുവേ പറയുന്നത്.
ആറു ബോഗികളുള്ള ഇവ 25 കിലോ വോൾട്ട് പ്രത്യാവർത്തിധാരാ വൈദ്യുതി (ഏ.സി)യിലും 750 വോൾട്ട് നേർധാരാ വൈദ്യുതി (ഡി.സി.)യിലും ഓടാൻ കഴിവുള്ളവയാണ്.
ജപ്പാനിലെ ഹിറ്റാച്ചി കമ്പനിയാണ് നിർമാതാക്കൾ.
അതിവേഗപാതകളിൽ പ്രത്യാവർത്തിധാരാ വൈദ്യുതി ഉപയോഗിച്ച് മണിക്കൂറിൽ 225കിലോമീറ്റർ വേഗതയിലും സാധാരണപാതകളിൽ നേർധാരാ വൈദ്യുതി ഉപയോഗിച്ച് മണിക്കൂറിൽ 100കിലോമീറ്റർ വേഗതയിലും ഇവ ഓടിക്കുന്നു.
2012ലെ വേനൽക്കാല ഒളിമ്പിക്സിനായി ഓടിച്ചിരുന്ന ഇത്തരം വണ്ടികൾക്ക് ഒളിമ്പിക് ജാവലിൻ ഷട്ടിലുകൾ എന്നായിരുന്നു പേർ.
അതേത്തുടർന്ന് ഈ വണ്ടികളെ മൊത്തത്തിൽ ജാവലിൻ എന്നും പറയാറുണ്ട്.
ഫ്രാൻസിൽ ഒരു അതിവേഗതീവണ്ടി എഞ്ചിന്റെ കാബിൻ ഉൾവശം, ഫ്രാൻസ്
ഫ്രാൻസിലും അതിവേഗതീവണ്ടികൾ പ്രചാരത്തിലായിട്ടുണ്ട്.
അവയെ ടി.ജി.വി. (TGV)എന്നു പറയുന്നു.
(French: Train à Grande Vitesse, high-speed train).
പാരീസ് കേന്ദ്രമാക്കിയുള്ള ഈ ശൃംഖല ഫ്രാൻസിലെയും സമീപരാജ്യങ്ങളിലേയും വിവിധ നഗരങ്ങളെ പരസ്പരം ബന്ധിപ്പിക്കുന്നു.
ഇവിടെ ശരാശരി വേഗത മണിക്കൂറിൽ 320കിലോമീറ്റർ ആണെങ്കിലും 2007 ഏപ്രിലിൽ ഒരു പരീക്ഷണഓട്ടത്തിനിടെ ഒരു ടി.ജി.വി. തീവണ്ടി മണിക്കൂറിൽ 574.8കിലോമീറ്റർ വേഗതയിലോടി ലോക റിക്കാർഡ് നേടിയിരുന്നു.
ഫ്രാൻസിൽ നിന്ന് താലിസ് ശൃംഖല എന്ന പേരിൽ സ്വിറ്റ്സെർലൻഡ്, ഇറ്റലി, ജർമനി, ബൽജിയം, നെതെർലാൻഡ് എന്നീ രാജ്യങ്ങളുമായി ടി.ജി.വി. ബന്ധങ്ങളുണ്ട്.
യൂറോസ്റ്റാർ എന്ന പേരിൽ ഫ്രാൻസും ബ്രിട്ടനും ബൽജിയവുമായി മറ്റൊരു ടി.ജി.വി. ശൃംഖലയുമുണ്ട് .
ചൈനയിൽ
ചൈനയിലും അതിവേഗതീവണ്ടികൾ ഓടുന്നുണ്ട്.
അവയെ സി.ആർ.എച്. (C.R.H. -- Chaina railway Highspeed train) എന്നു പറയുന്നു.
2007 ഏപ്രിലിൽ തുടങ്ങിയ ഇതിന് ഇന്ന് 9300 കി.
യിൽ കൂടുതൽ മൊത്തം ദൈർഘ്യമുണ്ട്.
ഈ അതിവേഗതീവണ്ടിശൃംഖല ലോകത്തിലെ ഏറ്റവും വലുതാണ്.
ഈ ശൃംഖലയിൽ ബീജിങ്ങിനും ഗാങ്ങ്ഷൂവിനുമിടയിൽ ഓടുന്ന (2298 കിലോമീറ്റർ) തീവണ്ടിയാണ് ഇക്കൂട്ടത്തിൽ ഏറ്റവും കൂടുതൽ ദൂരം ഓടുന്നത്.
സാധാരണ തീവണ്ടികൾ 22 മണിക്കൂറെടുക്കുന്ന ഈ ദൂരം അതിവേഗതീവണ്ടികൾ എട്ടുമണിക്കൂർ കൊണ്ട് ഓടിയെത്തുന്നു.
ഈ പാത 2015-ഓടെ ഷെൻഷെൻ വഴി ഹോങ്ങ്കോങ്ങ് വരെ നീട്ടാനുള്ള ശ്രമം നടക്കുന്നുണ്ട് .
ചൈനയിലെ മാഗ് ലെവ് അതിവേഗതീവണ്ടി
ആദ്യകാലത്ത് ചൈന സീമെൻസ്, കവസാക്കി, ബൊംബാർഡിയർ തുടങ്ങിയ കമ്പനികളിൽ നിന്ന് വണ്ടികൾ ഇറക്കുമതി ചെയ്യുകയായിരുന്നു.
തുടർന്ന് രാജ്യത്തിനകത്തുതന്നെ വണ്ടികൾ രൂപകല്പന ചെയ്ത് നിർമ്മിക്കാൻ തുടങ്ങി.
2011ൽ വെൻഷൂ നഗരത്തിനടുത്തുണ്ടായ ഒരു വമ്പൻ അപകടത്തെ തുടർന്ന് ചൈനയിലെ അതിവേഗതീവണ്ടിശൃംഖലയുടെ വളർച്ച മന്ദഗതിയിലായിട്ടുണ്ട്.
വൈദ്യുതി എഞ്ചിനുകൾ കൂടാതെ മാഗ്നെറ്റിക് ലെവിറ്റേഷൻ ഉപയോഗപ്പെടുത്തുന്ന അതിവേഗതീവണ്ടികളും ചൈനയിൽ ഓടുന്നുണ്ട്.
ഷാങ്ഹായ് നഗരവും ഷാങ്ഹായ് അന്താരാഷ്ട്രവിമാനത്താവളവും തമ്മിൽ ബന്ധിപ്പിക്കുന്ന 30.5 കിലോമീറ്റർ പാതയിലാണ് മാഗ് ലെവ് തീവണ്ടി ഓടുന്നത്.
ജർമ്മനിയിൽ നിന്ന് ഇറക്കുമതി ചെയ്ത ഒരു തീവണ്ടിയൂണിറ്റാണ് ഇത്.
2004ൽ പ്രവർത്തനം തുടങ്ങിയ ഇത് 431 കിലോമീറ്റർ വേഗതയോടേ, വേഗത്തിനുള്ള തീവണ്ടികളുടെ ലോകറെക്കൊർഡ് നിലനിർത്തുന്നു.
അതിന്റെ യാത്രക്ക്, അതായത് 30.5 കിലോമീറ്റർ ദൂരത്തിന്, 7.5 മിനിട്ട് മതി.
ലോകത്തിലെ ആദ്യത്തെ മാഗ് ലെവ് അതിവേഗതീവണ്ടിയും ഇതാണ്.
അമേരിക്കൻ ഐക്യനാടുകൾ
അമേരിക്കൻ ഐക്യനാടുകളിൽ തീവണ്ടികളുടെ വേഗം ഇപ്പോഴും 170 കി.
/മ യിൽ കൂടുതൽ ആയിട്ടില്ല.
അതുകൊണ്ട് അവയെ അതിവേഗതീവണ്ടികളുടെ കൂട്ടത്തിൽ പെടുത്താറില്ല.
അതിശയ ഉലകം ഇംഗ്ലീഷ് വിലാസം https://ml.wikipedia.org/wiki/Adhisaya_Ulagam
2012-ൽ  ഇറങ്ങിയ ഒരു  തമിഴ് ചലച്ചിത്രം ആണ് അതിശയ ഉലകം.